கேள்வி: குயிலி (கதாபாத்திரம்) பற்றி தகவல் சொல்.
பதில்: குயிலி (''Kuyili'') என்பவர் பதினெட்டாம் நூற்றாண்டில் பிரித்தானிய கிழக்கிந்திய நிறுவனம் எதிராக ஆயுதம் ஏந்திப் போராடிய பெண் போராளி எனப்படும் ஒரு கற்பனை பாத்திரம் ஆகும். இவர் இருந்ததற்கான சான்றுகள் வரலாற்றில் இல்லை என ஆய்வாளர்கள் கூறுகின்றனர். இவர் குறித்த கதைகள் ஜீவபாரதி எழுதிய ''வேலு நாச்சியார்'' என்ற புதினத்தை அடிப்படையாக கொண்டவை.
கேள்வி: குயிலி (கதாபாத்திரம்) - இவர் பற்றிய கதைகள் என்பது என்ன?
பதில்: சிவகங்கை மன்னர் முத்து வடுகநாதர் ஆங்கிலேயர் அரசாங்கம் சுட்டுக்கொன்ற பின்னர், 8 ஆண்டுகள் அவர் மனைவி வேலு நாச்சியார் தலைமறைவாக இருந்தார். அப்போது ஆங்கிலேயர்களுக்காக உளவு பார்த்த வெற்றிவேல் என்பவரை குயிலி குத்திக் கொன்றார். அதனால் வேலுநாச்சியார் தனது மெய்க்காப்பாளராக குயிலியை நியமித்தார். குயிலி வேலுநாச்சியாரின் போர்படையில் பெண்கள் படைக்குத் தலைமையேற்றார். வெள்ளையரை எதிர்த்துப் போரிடும் போது சிவகங்கை அரண்மனையில் வெள்ளையரின் ஆயுதக்கிடங்கில் குயிலி தன் உடலில் எண்ணை பூசி ஆயுதக்கிடங்கில் புகுந்து தன்னைத்தானே தீவைத்துக்கொண்டு ஆயுதக்கிடங்கை அழித்தார். என்பது போன்ற கதைகள் உலவுகின்றன.
கேள்வி: குயிலி (கதாபாத்திரம்) - சர்ச்சைகள் பற்றி தகவல் சொல்.
பதில்: இவர் ஒரு கற்பனையான பாத்திரமென்று தகுந்த ஆதாரங்களுடன் நிருவப்பட்ட ஒப்பனைகளின் கூத்து எனும் குருசாமி மயில்வாகனன் எழுதியுள்ள நூல் வெளி வந்து சர்ச்சையை ஏற்படுத்தியது. இவரது சமூகம் குறித்து மாறுபட்ட கருத்துக்கள் கூறப்படுகின்றன. அதன் படி, இவர் மறவர் (இனக் குழுமம்) இனப் பெண்ணாக, அருந்ததியர் இனப் பெண்ணாக, பறையர் இனப் பெண்ணாக, பலர் சொந்தம் கொண்டாடுகின்றனர்.